Diari Oficial de la Generalitat Valenciana


Sumari del DOGV 4780, del 22-06-2004 (2004/5986)

Informació pública de l'alternativa tècnica del programa per al desenvolupament de l'actuació integrada corresponent al sector de sòl urbà Camí del Convent.
------------------------------------------------------------------------------------------------------------------------------------------------------------

### Dades del document

Número de DOGV
:   4780

Data del DOGV
:   22-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5986


Organisme emissor
:   Ajuntament de Gilet

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada corresponent al sector de sòl urbà Camí del Convent. [2004/S5986]
  
El ple de l'Ajuntament de Gilet en sessió celebrada el dia 29 d'abril de l'any 2003, va adoptar l'acord de sotmetre a informació pública l'alternativa tècnica del programa per al desenvolupament de l'actuació integrada corresponent al sector de sòl urbà Camí del Convent del Pla General d'Ordenació Urbana de Gilet, que literalment diu així:
  
«Antecedents de fet
  
Primer. L'Ajuntament de Gilet, amb la col·laboració de diversos representants de l'associació de veïns Camí del Convent de Gilet, ha redactat d'ofici l'alternativa tècnica del programa per al desenvolupament de l'actuació integrada corresponent al sector de sòl urbà Camí del Convent del Pla General d'Ordenació Urbana de Gilet.
  
Segon. Esta alternativa tècnica està integrada per la documentació següent:
  
a) Memòria del programa per al desenvolupament de l'actuació integrada del sector Camí del Convent del Pla General d'Ordenació Urbana de Gilet.
  
b) Pla de reforma interior de millora del sector Camí del Convent del Pla General d'Ordenació Urbana de Gilet.
  
c) Projecte d'urbanització del sector Camí del Convent del Pla General d'Ordenació Urbana de Gilet.
  
Fonaments de dret
  
Primer. Resulten d'aplicació els articles 6.3, 7.2, 12.D) i G), 23, 27 a 30, 32 a 34, 45, 46, 52 i 53, de la Llei 6/1994, de 15 de novembre, Reguladora de l'Activitat Urbanística.
  
Segon. Així mateix, són d'aplicació els articles 2, apartats D) i G), 71 a 75, 80 a 85, 102, 103, 118 y 136 a 141 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
Per tot allò exposat anteriorment, el ple de l'Ajuntament de Gilet adopta l'acord següent:
  
Primer. Sotmetre a informació pública, durant un termini de 20 dies, l'alternativa tècnica del programa per al desenvolupament de l'actuació integrada corresponent al sector de sòl urbà Camí del Convent del Pla General d'Ordenació Urbana de Gilet, mitjançant edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Abans de la publicació de l'esmentat edicte s'haurà de remetre avís amb el seu contingut al domicili fiscal de qui consten en el cadastre com a titulars de drets afectats per l'actuació proposada.
  
Segon. L'esmentat termini d'informació pública té caràcter de simultani concurs públic per a la selecció de l'urbanitzador, i es podran formular al·legacions, proposicions juridicoeconòmiques en competència i alternatives tècniques.
  
Tercer. Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la publicació de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública cap persona es comprometera a presentar una alternativa tècnica substancialment distinta a la inicial i prestara caució d'això, els anteriors terminis es prorrogaran per altres 20 dies addicionals, i l'esmentada pròrroga s'anunciarà en el tauler d'anuncis de l'Ajuntament i es comunicarà a qui per desconéixer-la presenten pliques prematurament.
  
Cinqué. L'acte d'obertura de pliques se celebrarà en la següent data hàbil a la conclusió del termini per a presentar-les.
  
Sisé. L'expedient administratiu es podrà consultar en l'oficina tècnica de l'Ajuntament de Gilet, situat a la plaça de l'Església, número 6.»
  
Així mateix, i de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present edicte es publica per als següents titulares cadastrals que resulten desconeguts, s'ignora el lloc de la notificació, o bé, intentada esta no s'haguera pogut practicar: